Hackerii au lovit companiile farmaceutice. Recomandările experților ca să te protejezi.
O companie care furnizează soft pentru medicină a fost ținta unui atac ransomware. AstraZenecca, care face studii pentru un vaccin anti-Covid, folosește softul. În unele cazuri medicii au revenit la hârtie și creion pentru a nota datele.
Când toată America e cu ochii pe viitoarele alegeri,hackerii au alte gânduri.Cel mai nou atac de tip ransomware a lovit compania eResearchTechnology,care furnizează software folosit în sute de studii clinice.Printre clienții companiei se numără AstraZeneca și Bristol Myers Squibb.Ambele implicate în lupta împotriva coronavirusului. Alex Bălan, specialist în securitate cibernetică, spune și care e soluția să nu ai probleme cu acest gen de atac.Alex Bălan, expert BitDefender: "Este foarte periculos, aș dori să profit de ocazie ca să subliniez, este foarte periculos virusul de tip ransomware. Datele, într-o proporție foarte mare, 80%, nu pot fi recuperate. De-asta îi încurajez pe toți să aibă backup. Folosiți orice sistem de backup doriți, dar întotdeauna să aveți backup, să fiți pregătiți pentru situația în care pierdeți dateșe și nu aveți de unde să le recuperați imediat.".